Diari Oficial de la Generalitat Valenciana


Sumari del DOGV 3290, del 21-07-1998 (1998/5773)

Informació pública de la modificació puntual de pla parcial, programa d'actuació integrada, projecte d'infraestructura i reparcel·lació voluntària del sector M-23 Retiro Beach . les Marines . Dénia.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3290

Data del DOGV
:   21-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5773


Organisme emissor
:   Construcciones Hispano Germanas, SA

Tipus de document
:   Anunci

Informació pública de la modificació puntual de pla parcial, programa d'actuació integrada, projecte d'infraestructura i reparcel·lació voluntària del sector M-23 Retiro Beach - les Marines - Dénia. [1998/A5773]
  
La mercantil Construcciones Hispano Germanas, SA, formula el programa per al desenvolupament de l'actuació integrada del sector M-23, Retiro Beach - les Marines - Dénia, que inclou una modificació del pla parcial, projecte d'urbanització i projecte de reparcel·lació voluntària, a l'empara del que disposa l'article 48 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana (LRAU).
  
Per tal d'aplicar el que estableix l'article 48.c, en relació amb l'article 46.3, ambdós de la LRAU, se sotmet a informació pública la modificació del pla parcial, la proposta de programa per a l'execució del sector M-23, que inclou un projecte d'urbanització i projecte de reparcel·lació voluntària d'aquest sector, durant un termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini qualsevol persona podrà comparéixer a la Notaria del senyor Miguel Giner Albalate, situada al carrer Marqués de Campo, número 27, de Dénia, per a obtenir una còpia de l'acta de protocol·lització del programa i documents que s'adjunten a aquest o sol·licitar que se li la mostre.
  
Igualment, es fa constar que durant aquest termini les persones interessades en aquest procediment podran formular les al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques, tot això en els termes i condicions de l'esmentada Llei 6/1994; a aquest efecte, qualsevol persona interessada podrà consultar l'expedient depositat a la Notaria esmentada.
  
La dita documentació, així com també l'expedient administratiu, podran ser igualment consultats a l'Ajuntament de Dénia durant idèntic termini i horari d'atenció al públic.
  
Així mateix, mitjançant aquest anunci, segons el que preceptua el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar proposicions juridicoeconòmiques comença el següent dia hàbil a la finalització del termini de 20 dies hàbils anteriorment esmentat. Durant aquest termini podran formular-se les esmentades proposicions a l'Ajuntament de Dénia.